Úrad vlády SR					                   Na rokovanie vlády SR
Sekcia hospodárskej politiky					       dňa   15.5.2002 
								       k číslu 1096 /2002
								       k bodu č. 27

S t a n o v i s k o

k „ Návrhu na vyslovenie súhlasu s prevodom vlastníctva majetku štátu v správe Fondu detí a mládeže“
Nové znenie a  Dodatok
____________________________________________________________________

I.

Vláda SR prerušila rokovanie o tomto dokumente a žiadala, aby predkladateľ dopracoval svoj návrh v zmysle námietky MSPNM dotýkajúcej sa zákona 92/1991 Zb. a uplatnenia § 45 a tiež, aby uviedol dôvody prečo nebol splnený bod B.2. uznesenia vlády č. 658/2001. 

II.

	Dôvody nesplnenia bodu B.2. uznesenia vlády SR č. 658/2001 z 11.7.2001, ako sa uvádza v dodatku, sú nepresné a vlastné. Vláda SR svojim unesením schválila predaj akcií a.s. Hotely mládeže Slovakia a k tomuto predaju udelila predchádzajúci súhlas. Vôbec sa nezaoberala otázkou predaja jednotlivých hotelov alebo inými spôsobmi predaja. Preto tvrdenia, že bolo možné postupovať podľa viacerých alternatív a že akcionár bol viazaný postupmi zabezpečujúcimi najlepšie zhodnotenie majetku HMS,a.s., sú účelové.

Pokiaľ ide o súlad návrhu so smernicou MSPNM č. 7/1997, tento potvrdilo MSPNM SR.  Pravda, právny názor, že podľa zákona 189/1993 o Fonde detí a mládeže môže tento s predchádzajúcim súhlasom vlády vykonávať mimo obvyklého hospodárenia prevod vlastníctva majetku, nepovažujeme za správny. Takéto transakcie môže vykonávať iba s majetkom fondu, ktorý nepodlieha právnym predpisom o privatizácii národného majetku a preto nie je potrebné posudzovať majetkové prevody navrhované FDaM podľa zákona 92/1991 Zb. Majetok navrhovaný na prevod a predaj je však iba v správe FDaM,  je majetkom štátu, a preto, nazdávame sa, podlieha všetkým kritériám a postupom obvyklým pri prevode vlastníctva majetku štátu. 

Od 1.3.2002 nadobudol platnosť zákon  o nadáciách a v takýchto právnych podmienkach je žiadúce, aby akciový majetok v nominálnej výške  500 mil. Sk bol v peňažnej podobe uložený do nadačného imania, čím sa predíde jeho možnému znehodnocovaniu. 

III.

Vláda SR pri prerokúvaní predložených návrhov by mala vziať do úvahy aj problém zachovania vydávania časopisov Včielka a Zornička a ich ochranných známok. Mala by zabrániť prípadnému požadovaniu platieb za ochranné známky alebo zastaveniu podpory vydávania detských časopisov Včielka a Zornička.

. 

Odporúčame vláde SR, aby:

neschválila navrhované uznesenia  a  prijala nasledujúce  znenie  uznesení:

Vláda SR 

A.	A.   berie na vedomie 

       návrh na vyslovenie súhlasu s prevodom vlastníctva majetku štátu v správe Fondu detí a 
       mládeže na Nadáciu mládeže Slovenska.

B.   súhlasí, 

B.1. aby podľa § 45 zákona 92/1991 Zb. ochranné známky č. 186 566 Zornička a č. 186 567,          Včielka v majetku štátu, boli bezodplatne prevedené do nadačného fondu Nadácie mládeže Slovenska, Pražská 11, Bratislava,

B.2. aby peňažný výnos z predaja majetku štátu uložený v akciách a.s. Hotely mládeže Slovakia bol prevedený do nadačného imania Nadácie mládeže Slovenska, Pražská 11, Bratislava,

B.3. aby Nadácia mládeže Slovenska primeranú časť výnosov svojho nadačného imania použila na zachovanie a trvalú podporu vydávania detských časopisov Včielka a Zornička.

C.    ukladá
        ministrovi školstva

C.1. predložiť vláde SR informáciu o výsledku predaja akcií a o výške nadačného imania Nadácie mládeže Slovenska. 
								termín: do 30. augusta 2002

Bratislava 10. mája  2002